**UNIVERZITET U SARAJEVU**

**Šumarski fakultet Univerziteta u Sarajevu**

Na osnovu člana 103. Zakona o visokom obrazovanju *(‘’Službene novine Kantona Sarajevo“* broj: 33/17 ), člana 201. i 202. Statuta Univerziteta u Sarajevu (broj: 01-1093-3-1/18 od 28. 11. 2018. godine), Prijedloga Vijeća fakulteta broj: 01/6-932/20 od dana 08.04.2020. godine i na osnovu Odluke Senata Univerziteta broj: 01-9-55/20 od dana 29.04.2020.godine u Sarajevu raspisuje:

**K O N K U R S**

**za izbor u akademsko zvanje**

**1.** **VIŠI ASISTENT** za naučnu oblast: **‘’Uzgajanje šuma i urbanog zelenila’’…………1 izvršilac**

(radni odnos na određeno vrijeme, sa punim radnim vremenom)

Pored općih uslova predviđenih Zakonom o radu za zasnivanje radnog odnosa, potrebno je da kandidat ispunjava uslove utvrđene članom 96. Zakona o visokom obrazovanju *("Službene novine Kantona Sarajevo"*, broj 33/17) i članom 194. Statuta Univerziteta u Sarajevu (broj: 01-1093-3-1/18 od 28.11. 2018. godine):

1. **Viši asistent**: stepen drugog ciklusa studija (magisterij), odnosno integrisani ciklus studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3.5 i uvjeti navedeni u članu 115. stav (5) Zakona o visokom obrazovanju i članu 193. stav (5) Statuta Univerziteta u Sarajevu.

Uz prijavu na konkurs za izbor višeg asistenta, kandidat prilaže dokaze da ispunjava minimalne uslove za izbor, kako slijedi:

1. Biografiju/životopis (CV) i spisak objavljenih naučnih radova, projekata, patenata ili originalnih metoda iz oblasti za koju se vrši izbor;
2. Diplomu i drugu dokumentaciju o stečenom obrazovanju;
3. Rješenje/a o priznatim inostranim visokoškolskim kvalifikacijama ukoliko su gore navedene diplome stečene van područja BiH;
4. Dokaz o provedenom izbornom periodu u zvanju asistenta;
5. Uvjerenje o prosjeku ocjena sa prvog i drugog ciklusa studija;
6. Bibliografiju u štampanoj i elektronskoj formi;
7. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
8. Izvod iz matične knjige rođenih;
9. Uvjerenje o državljanstvu.

**Napomena:** Navedena dokumentacija se dostavlja u originalnu ili ovjerenoj kopiji.

* Kandidat je dužan da pored navedene dokumentacije dostavi i ostalu potrebnu dokumentaciju kojom dokazuje da ispunjava uslove za izbor u skladu sa Zakonom i Statutom.
* Član akademskog osoblja u zvanju asistenta može biti izabran u zvanje višeg asistenta i prije isteka perioda na koji je biran ukoliko ispuni uvjete za izbor u zvanje višeg asistenta i ako je proveo u nastavi najmanje dvije godine nakon posljednjeg izbora, te ukoliko je od propisanih uvjeta za izbor u zvanje višeg asistenta dodatno objavio najmanje dva naučna rada u oblasti za koju se bira ili ako je u nastavi proveo najmanje dvije godine i upisao treći ciklus studija i uspješno izvršio sve svoje obaveze i položio sve ispite sa prve godine ovog studija.
* Uslovi za izbor kandidata u akademsko zvanje viši asistent utvrđeni su u članovima 94., 96., 100., 101., 102. i 103. Zakona o visokom obrazovanju *(‘’Službene novine Kantona Sarajevo”*, broj: 33/17) i članovima 192., 193., 194. i 196. Statuta Univerziteta u Sarajevu (broj: 01-1093-3-1/18 od 28.11.2018. godine).

Konkurs ostaje otvoren 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično **na protokol, soba 115/I** ili putem preporučene pošte na adresu:

**UNIVERZITET U SARAJEVU**

**ŠUMARSKI FAKULTET**

**ZAGREBAČKA br. 20,**

**71 000, SARAJEVO**

**SA NAZNAKOM:**

**"Prijava na konkurs za izbor akademskog osoblja, sa naznakom naučne oblasti na koju konkuriše".**

Detaljnije informacije i upute možete dobiti putem kontakt telefona: 033/812-492.

**Nepotpune i neblagovremene prijave neće se razmatrati.**